LIETUVOS RESPUBLIKOS APLINKOS MINISTRAS

ĮSAKYMAS

DĖL LIETUVOS RESPUBLIKOS APLINKOS MINISTRO 2012 M. SPALIO 4 D. ĮSAKYMO NR. D1-805 „DĖL LIETUVOS INFORMATIKOS, RYŠIŲ IR ELEKTRONIKOS BENDRIJOS STATYBOS TECHNINĖS VEIKLOS PAGRINDINIŲ SRIČIŲ VADOVŲ PROFESINIŲ ŽINIŲ VERTINIMO EGZAMINŲ PROGRAMOS TVIRTINIMO“ PAKEITIMO

2016 m. spalio	24 d. Nr. D1-707

Vilnius

Pakeičiu Lietuvos informatikos, ryšių ir elektronikos bendrijos statybos techninės veiklos pagrindinių sričių vadovų profesinių žinių vertinimo egzaminų programą E-055-12-LIREB, patvirtintą Lietuvos Respublikos aplinkos ministro 2012 m. spalio 4 d. įsakymu Nr. D1-805 „Dėl Lietuvos informatikos, ryšių ir elektronikos bendrijos statybos techninės veiklos pagrindinių sričių vadovų profesinių žinių vertinimo egzaminų programos tvirtinimo“, ir ją išdėstau nauja redakcija (pridedama).

Aplinkos ministras	Kęstutis Trečiokas

PATVIRTINTA

Lietuvos Respublikos aplinkos ministro

2012 m. spalio 4 d. įsakymu Nr. D1-805

(Lietuvos Respublikos aplinkos ministro

2016 m. spalio 24 d. įsakymo Nr. D1-707 redakcija)

LIETUVOS INFORMATIKOS, RYŠIŲ IR ELEKTRONIKOS BENDRIJOS

STATYBOS TECHNINĖS VEIKLOS PAGRINDINIŲ SRIČIŲ VADOVŲ

PROFESINIŲ ŽINIŲ VERTINIMO EGZAMINŲ PROGRAMA

Programos žymuo: E-055-16-LIREB

I SKYRIUS

BENDROSIOS NUOSTATOS

1. Programos pavadinimas: Lietuvos informatikos, ryšių ir elektronikos bendrijos statybos techninės veiklos pagrindinių sričių vadovų profesinių žinių vertinimo egzaminų programa (toliau – Programa).

2. Programos tikslas: nustatyti statybos inžinierių, siekiančių gauti Programos 3 punkte nurodytų statybos techninės veiklos pagrindinių sričių vadovo kvalifikacijos atestatą (toliau – Pareiškėjai), profesinių žinių apimtį, detalumą ir įvertinimo tvarką.

3. Programos paskirtis: pagal profesinių žinių vertinimo egzaminų programą tikrinamos ir vertinamos profesinės žinios specialistų, kurie siekia teisės eiti statybos techninės veiklos pagrindinių sričių vadovų pareigas:

3.1. ypatingo statinio projekto dalies vadovo (toliau – SPDV) ir ypatingo statinio projekto dalies vykdymo priežiūros vadovo (toliau – SPDVPV) pareigas visose statinių grupėse (išskyrus branduolinės energetikos objektų statinius) projekto dalims: elektroninio ryšio (telekomunikacijų), apsauginės signalizacijos, gaisrinės signalizacijos, procesų valdymo ir automatizacijos;

3.2. ypatingo statinio specialiųjų statybos darbų vadovo (toliau – SSSDV) ir ypatingo statinio specialiųjų statybos darbų techninės priežiūros vadovo (toliau – SSSDTPV) pareigas visose statinių grupėse (išskyrus branduolinės energetikos objektų statinius) specialiesiems statybos darbams: nuotolinio ryšio (telekomunikacijų) infrastruktūros įrengimas; apsauginės signalizacijos, gaisrinės saugos (signalizacijos) inžinerinių sistemų įrengimas; procesų valdymo ir automatizavimo sistemų įrengimas;

3.3. statinio projekto dalies ekspertizės vadovo (toliau – SPDEV) pareigas visose statinių grupėse (išskyrus branduolinės energetikos objektų statinius) projekto dalims: nuotolinio ryšio (telekomunikacijų), procesų valdymo ir automatizacijos.

II SKYRIUS

PROGRAMOS ANOTACIJA

4. Profesinių žinių vertinimo egzaminų programa apima temas, pagal kurias tikrinamos profesinės žinios Pareiškėjų, kurie siekia teisės eiti statybos techninės veiklos pagrindinių sričių vadovų pareigas statinio elektroninio ryšio (telekomunikacijų) infrastruktūros įrengimo; statinio apsauginės signalizacijos; gaisrinės saugos (signalizacijos) inžinerinių sistemų įrengimo; procesų valdymo ir automatizavimo sistemų įrengimo darbo srityse.

5. Programa sudaryta iš 3 dalių:

5.1. 1 dalis – bendrieji reikalavimai;

5.2. 2 ir 3 dalys – profesiniai reikalavimai, apimantys nuotolinio ryšio (telekomunikacijų), apsauginės signalizacijos, gaisrinės saugos (signalizacijos), procesų valdymo ir automatizavimo darbo sritis.

6. Pareiškėjų profesinės žinios vertinamos pagal 1 lentelėje nurodytas temas.

III SKYRIUS

PROFESINIŲ ŽINIŲ VERTINIMO EGZAMINŲ PROGRAMA

7. Profesinių žinių vertinimo egzaminų programa pateikta 1 lentelėje.

Eil. Nr.	Temos pavadinimas	Vadovai
BENDRIEJI REIKALAVIMAI
1. 1.1. 1.2. 1.3. 1.4. 1.5. 1.6. 1.7. 1.8. 1.9. 1.10. 1.11. 1.12.	Projektavimas ir statyba: projekto dalies vadovo teisės ir pareigos, atsakomybė; statinio projektavimą reglamentuojantys teisės aktai; projekto rengimo tvarka; projekto sudedamosios dalys; techninio projekto sudedamosios dalys; projekto pasirašymas ir įforminimas, projekto tvirtinimo tvarka; statinio projektinės dokumentacijos valdymas statybos objekte; bendrieji statinių rodikliai; statinio statybos ekonomika, kainodara, investicijos; statinio statybos ekonominių rezultatų vertinimas, statybos sąnaudų valdymas; statinio statybos eigos ir rezultatų dokumentavimas; neatitikčių (defektų, nukrypimų) valdymas.	SPDV SPDVPV
2. 2.1. 2.2. 2.3. 2.4. 2.5. 2.6. 2.7. 2.8. 2.9. 2.10. 3. 3.1. 3.2. 3.3. 3.4. 3.5.	Statybos techninė priežiūra: darbus reglamentuojantys teisės aktai; specialiosios techninės priežiūros vadovo atsakingumas; norminiai dokumentai; statybos darbų rūšys; statybą leidžiantys dokumentai; statinio statybos priežiūros rūšys; statybos užbaigimas; statinių grupės; aplinkos apsauga, darbų sauga; ypatingo statinio specialiųjų statybos darbų ir ypatingo statinio specialiųjų statybos darbų techninės priežiūros vadovų teisės, pareigos, atsakomybė. Statinio projekto ekspertizė: ekspertizę reglamentuojantys teisės aktai; norminiai dokumentai; projekto ekspertizės rūšys; reikalavimai projekto ekspertizės atlikėjui; projekto dalies ekspertizės vadovo teisės, pareigos, atsakomybė.	SSSDV SSSDTPV SPDEV
PROFESINIAI REIKALAVIMAI PROJEKTAVIMUI
4. 4.1. 4.2. 4.3. 4.4. 4.5 4.6. 4.7. 4.8. 4.9.	Bendrieji reikalavimai projektui: aiškinamasis raštas; norminiai projektavimo dokumentai, Europos Komisijos techniniai reikalavimai; tarptautinės elektronikos komisijos rekomendacijos; duomenys apie esamą įrengimų ir tinklų techninę būklę, jų panaudojimo galimybės; techninių specifikacijų sudarymas; brėžiniai; sąnaudų kiekio žiniaraščiai; sąmatos; kokybės reikalavimai medžiagoms ir atliekamiems darbams.	SPDV SPDVPV SPDEV
5. 5.1. 5.1.1. 5.1.2. 5.1.3. 5.1.4. 5.1.5. 5.2. 5.2.1. 5.2.2. 5.2.3. 5.2.4. 5.2.5. 5.3. 5.3.1. 5.3.2. 5.3.3. 5.3.4. 5.3.5. 5.3.6. 5.3.7. 5.4. 5.4.1. 5.4.2. 5.4.3 5.5 5.5.1. 5.5.2. 5.5.3. 5.5.4. 5.5.5. 5.5.6.	Nuotolinio ryšio (telekomunikacijų) infrastruktūros įrenginiai: ryšių kabelių kanalų sistemos įrengimas: tranšėjų kasimas; aplinkos tvarkymas; vamzdžių tiesimas, paklojimo gylis; šulinių parinkimas; medžiagos ir jų kokybė; varinių kabelių tinklų tiesimas: kabelių tipai, techniniai parametrai; movų ir jungčių pasirinkimas, montavimas; tiesimo būdai lauke ir patalpose; tinklų topologija; aparatūros pasirinkimas; šviesolaidinių kabelių tiesimas: kabelinių šviesolaidinių linijų tiesimas; plačiajuosčių šviesolaidinių prieigų įrengimas; kabelių tipo pasirinkimas, jų charakteristikos; movų ir jungčių tipai; reikalavimai kabeliams ir jungtims; montavimo ir derinimo darbai, reikalavimai slopinimui; aparatūros pasirinkimas; prieigų jungimas: reikalavimai kabeliams ir skaiduloms; movos, jungtys, jų pasirinkimas; sistemų montavimo ir derinimo darbai; judriojo telefono ryšio tinklas: antenos, jų įrengimo ypatumai; antenų bokštai, reikalavimai pagrindų statybai, konstrukcijoms, apkrovų skaičiavimui, apšvietimui, ženklinimui, apsaugos zonų nustatymai, darbų sauga; radijo fideriai, jų pasirinkimas ir montavimas; siųstuvų, stiprintuvų tipai bei techninės charakteristikos; spinduliuotės parametrai; sistemų montavimas ir derinimas.	SPDV SPDVPV SPDEV
6. 6.1. 6.6.1. 6.6.2. 6.6.3. 6.6.4. 6.6.5.	Procesų valdymas ir automatizavimas. Kompiuteriniai tinklai: duomenų perdavimo tinklai. Procesų valdymas ir automatizavimas: duomenų perdavimo ir tele valdymo sistemų pasirinkimas; duomenų perdavimo greitis; reikalavimai kabeliams ir skaiduloms; movos, jungtys, jų pasirinkimas; reikalavimai sistemų derinimo ir montavimo darbams.	SPDV SPDVPV SPDEV
7. 7.1. 7.2. 7.3. 7.4. 7.5. 7.6. 7.7.	Geležinkelio ryšiai ir signalizacija: įrenginių parinkimas šviesoforų signalizacijai ir automatikai stotyse, geležinkelio ruožuose, pervažose; iešmų sistemos centralizacija; kabelių ir laidų parinkimas; kabelių ir laidų tiesimo ypatumai grunte, tuneliuose, šachtose, per tiltus, patalpose; movų ir jungčių tipai; valdymo pultai; automatizuoti kalnelio įrenginiai.	SPDV SPDVPV SPDEV
8. 8.1. 8.2. 8.3. 8.4. 8.5. 8.6. 8.7. 8.8 8.9. 8.10. 8.11 8.12.	Apsauginė ir gaisrinė signalizacija: saugomų objektų analizavimas; sistemų parinkimas: vidaus ir lauko laidinės, belaidinės, mišriosios, perimetrinės, akustinės, jų ypatumai ir charakteristikos, veikimo diapazonai ir funkcijos; stebėjimo pultai, veikimo diapazonai ir funkcijos; monitoriai, videomonitoriai, jų pasirinkimas ir funkcijos; jutikliai – judesio, temperatūriniai, mechaniniai, magnetiniai, garso analizavimo, jų pasirinkimo ypatumai ir charakteristikos; priešgaisrinės saugos sistemos – paprastosios, garsinės, akustinės, lauko ir vidaus, jų charakteristikos ir pasirinkimo ypatumai; priešgaisrinės saugos jutikliai – temperatūrniai, dūminiai, liepsnos, smalkių, dujų nuotekų, jų pasirinkimo ypatumai ir charakteristikos; tinklų tiesimas lauke ir patalpose; kabelių ir laidų parinkimas pagal skerspjūvius; pralaidumo juostos montavimas; movų ir jungčių tipai; sistemų derinimas ir paleidimas.	SPDV SPDVPV SPDEV
REIKALAVIMAI SPECIALIESIEMS statybos darbaMS
9. 9.1. 9.2. 9.3.	Darbų kokybė ir darbų sauga: medžiagų kokybė; darbų kokybės valdymo sistemos, jų diegimas; darbų sauga.	SSSDV SSSDTPV
10. 10.1. 10.2. 10.3. 10.4. 10.5.	Ryšių kabelių kanalų sistemos įrengimas: vamzdžių tiesimo gyliai ir nuolydžiai; vamzdžių užpylimo sluoksniai; šulinių montavimas; paslėptų darbų aktai; medžiagos.	SSSDV SSSDTPV
11. 11.1. 11.2. 11.3. 11.4. 11.5.	Šviesolaidinių ir varinių kabelių tinklų bei prieigų tiesimas lauke ir patalpose: kabelių pasirinkimas, jų tipai ir charakteristikos; kabelių jungtys ir movos, kabelių jungimas, slopinimo nukrypimai; spintų ir jungčių montavimas; derinimas, sistemų paleidimas; trasų žymėjimai.	SSSDV SSSDTPV
12. 12.1. 12.2. 12.3. 12.4. 12.5. 12.6.	Antenų ir antenų bokštų statyba: pamatų įrengimas, konstrukcijos; suvirinimo darbai; leistini nukrypimai ir jų vertinimas; apšvietimas ir ženklinimas; apsauga nuo korozijos; apsaugos zonų įrengimas.	SSSDV SSSDTPV
13. 13.1. 13.2. 13.3. 13.4.	Geležinkelio automatikos ir signalizacijos statyba: iešmų sistemos centralizacija; kabelių ir laidų parinkimas; movų ir jungčių tipai; kabelių ir laidų tiesimo ypatumai grunte, tuneliuose, šachtose, per tiltus, patalpose.	SSSDV SSSDTPV
14. 14.1. 14.2. 14.3. 14.4. 14.5. 14.6.	Apsauginės ir gaisrinės signalizacijos statyba: tinklų tiesimas lauke ir patalpose; kabelių ir laidų parinkimas pagal skerspjūvius, montavimas; pralaidumo juostos; movų ir jungčių tipai; daviklių įrengimas; sistemų derinimas ir paleidimas.	SSSDV SSSDTPV
15.	Radijo aparatūros, sutankinimo aparatūros, moderniųjų radijo sistemų, įgarsinimo, vaizdo stebėjimo, telekonferencijų, skaitmeninės televizijos, vaizdo kamerų, sistemų montavimo ir derinimo darbai.	SSSDV SSSDTPV

IV SKYRIUS

TEISĖS AKTŲ IR LITERATŪROS SĄRAŠAS

8. Programa parengta remiantis šiais teisės aktais ir literatūros šaltiniais:

8.1. statybos techninis reglamentas STR 1.02.06:2012 „Statybos techninės veiklos pagrindinių sričių vadovų kvalifikaciniai reikalavimai, atestavimo ir teisės pripažinimo tvarkos aprašas“, patvirtintas Lietuvos Respublikos aplinkos ministro 2007 m. lapkričio 10 d. įsakymu Nr. D1-601 „Dėl statybos techninio reglamento STR 1.02.06:2012 „Statybos techninės veiklos pagrindinių sričių vadovų kvalifikaciniai reikalavimai, atestavimo ir teisės pripažinimo tvarkos aprašas“ patvirtinimo“;

8.2. statybos techninis reglamentas STR 1.01.09:2003 „Statinių klasifikavimas pagal jų naudojimo paskirtį“, patvirtintas Lietuvos Respublikos aplinkos ministro 2003 m. birželio 11 d. įsakymu Nr. 289 „Dėl statybos techninio reglamento STR 1.01.09:2003 „Statinių klasifikavimas pagal jų naudojimo paskirtį“ patvirtinimo“;

8.3. statybos techninis reglamentas STR 1.05.06:2010 „Statinio projektavimas“, patvirtintas Lietuvos Respublikos aplinkos ministro 2004 m. gruodžio 30 d. įsakymu Nr. D1-708 „Dėl statybos techninio reglamento STR 1.05.06:2010 „Statinio projektavimas“ patvirtinimo“;

8.4. statybos techninis reglamentas STR 1.11.01:2010 „Statybos užbaigimas“, patvirtintas Lietuvos Respublikos aplinkos ministro 2010 m. rugsėjo 28 d. įsakymu Nr. D1-828 „Dėl statybos techninio reglamento STR 1.11.01:2010 „Statybos užbaigimas“ patvirtinimo“;

8.5. statybos techninis reglamentas STR 1.07.01:2010 „Statybą leidžiantys dokumentai“, patvirtintas Lietuvos Respublikos aplinkos ministro 2010 m. rugsėjo 27 d. įsakymu Nr. D1-826 „Dėl statybos techninio reglamento STR 1.07.01:2010 „Statybą leidžiantys dokumentai“ patvirtinimo“;

8.6. statybos techninis reglamentas STR 1.09.04:2007 „Statinio projekto vykdymo priežiūros tvarkos aprašas“, patvirtintas Lietuvos Respublikos aplinkos ministro 2002 m. balandžio 15 d. įsakymu Nr. 179 „Dėl statybos techninių reglamentų STR 1.09.04:2007 „Statinio projekto vykdymo priežiūra“ ir STR 1.09.05:2002 „Statinio statybos techninė priežiūra“ patvirtinimo“;

8.7. statybos techninis reglamentas STR 1.01.06:2013 „Ypatingi statiniai“, patvirtintas Lietuvos Respublikos aplinkos ministro 2010 m. rugsėjo 27 d. įsakymu Nr. D1-813 „Dėl statybos techninio reglamento STR 1.01.13:2013 „Ypatingi statiniai“ patvirtinimo“;

8.8. STR 1.01.07:2010 „Nesudėtingi statiniai“, patvirtintas Lietuvos Respublikos aplinkos ministro 2010 m. rugsėjo 27 d. įsakymu Nr. D1-812 „Dėl statybos techninio reglamento 1.01.07:2010 „Nesudėtingi statiniai“ patvirtinimo“;

8.9. Lietuvos Respublikos elektroninių ryšių įstatymas;

8.10. Elektroninių ryšių infrastruktūros įrengimo, žymėjimo, priežiūros ir naudojimo taisyklės, patvirtintos Lietuvos Respublikos ryšių reguliavimo tarnybos direktoriaus 2011 m. spalio 14 d. įsakymu Nr. 1V-978 „Dėl Elektroninių ryšių infrastruktūros įrengimo, žymėjimo, priežiūros ir naudojimo taisyklių patvirtinimo“;

8.11. LIREB, Elektroninio ryšio (telekomunikacijų), procesų valdymo ir automatizavimo statybos darbų taisyklės, patvirtintos LIREB valdybos sprendimu (2010 m. birželio 10 d. protokolas Nr. 2);

8.12. Radijo ryšio įrenginių ir telekomunikacijų galinių įrenginių techninis reglamentas, patvirtintas Ryšių reguliavimo tarnybos prie Lietuvos Respublikos Vyriausybės 2002 m. spalio 14 d. įsakymu Nr. 138 „Dėl Radijo ryšio įrenginių ir telekomunikacijų galinių įrenginių techninio reglamento patvirtinimo“;

8.13. Lietuvos Respublikos priešgaisrinės saugos įstatymas;

8.14. Bendrosios priešgaisrinės saugos taisyklės, patvirtintos Priešgaisrinės apsaugos ir gelbėjimo departamento prie Vidaus reikalų ministerijos 2005 m. vasario 18 d. įsakymu Nr. 64 „Dėl Bendrųjų priešgaisrinės saugos taisyklių patvirtinimo ir kai kurių Priešgaisrinės apsaugos ir gelbėjimo departamento prie Vidaus reikalų ministerijos direktoriaus įsakymų pripažinimo netekusiais galios“;

8.15. Gaisrinės saugos pagrindiniai reikalavimai, patvirtinti Priešgaisrinės apsaugos ir gelbėjimo departamento prie Vidaus reikalų ministerijos 2010 m. gruodžio 7 d. įsakymu Nr. 1-338 „Dėl Gaisrinės saugos pagrindinių reikalavimų patvirtinimo“;

8.16. Gaisro aptikimo ir signalizavimo sistemų projektavimo ir įrengimo taisyklės, patvirtintos Priešgaisrinės apsaugos ir gelbėjimo departamento prie Vidaus reikalų ministerijos 2007 m. vasario 22 d. įsakymu Nr. 1-66 „Dėl normatyvinių statinio saugos dokumentų patvirtinimo“;

8.17. Visuomeninių pastatų gaisrinės saugos taisyklės, patvirtintos Priešgaisrinės apsaugos ir gelbėjimo departamento prie Vidaus reikalų ministerijos 2011 m. sausio 17 d. įsakymu Nr. 1-14 „Dėl Visuomeninių pastatų gaisrinės saugos taisyklių patvirtinimo“;

8.18. Europos komisijos rekomendacija ITU-T G.652. Šviesolaidinių kabelių linijos;

8.19. Lietuvos standartas LST EN 50173 Informacinės technologijos. Bendrosios paskirties kabelių sistemos;

8.20. Lietuvos standartas LST EN 50174-1. Informacinės technologijos. Kabelių tinklų įrengimas. 1 dalis. Techniniai įrengimo reikalavimai ir kokybės užtikrinimas;

8.21. Lietuvos standartas LST EN 50174-2. Informacinės technologijos. Kabelių tinklų įrengimas. 2 dalis. Įrengimo pastatų viduje planavimas ir praktika;

8.22. Lietuvos standartas LST EN 50174-3. Informacinės technologijos. Kabelių tinklų įrengimas. 3 dalis. Įrengimo pastatų išorėje planavimas ir praktika;

8.23. Lietuvos standartas LST EN 50290-4-2. Ryšių kabeliai. Bendrosios kabelių naudojimo nuostatos. Naudojimo vadovas;

8.24. Lietuvos standartas LST EN50346. Informacijos technologija. Kabelių tinklo įrengimas. Įrengto kabelių tinklo tikrinimas;

8.25 Lietuvos standartas LST EN 61537. Kabelių tvarkyba. Kabelių lovių ir kabelių kopėčių sistemos (IEC 61537:2006);

8.26 Lietuvos standartas LST EN 50085-1. Kabelių dėžinių kanalų ir kabelių kanalų sistemos, skirtos elektriniams įrenginiams. 1 dalis. Bendrieji reikalavimai;

8.27. Saugos eksploatuojant elektros įrenginius taisyklės, patvirtintos Lietuvos Respublikos energetikos ministro 2010 m. kovo 30 d. įsakymu Nr. 1-100 „Dėl Saugos eksploatuojant elektros įrenginius taisyklių patvirtinimo“;

8.28. Pervažų įrengimo ir naudojimo taisyklės (LG/12), patvirtintos Lietuvos Respublikos susisiekimo ministro 2005 m. sausio 27 d. įsakymu Nr. 3-36 „Dėl Pervažų įrengimo ir naudojimo taisyklių patvirtinimo“;

8.29. Geležinkelių signalizacijos įrenginių technologinio projektavimo taisyklės (25/AA), patvirtintos AB „Lietuvos geležinkeliai“ generalinio direktoriaus 2003 m. balandžio 24 d. įsakymu Nr. Į-185 „Dėl Geležinkelių signalizacijos įrenginių technologinio projektavimo taisyklių patvirtinimo“;

8.30. Signalizacijos įrenginių kabelių tiesimo taisyklės (245/AA), patvirtintos AB „Lietuvos geležinkeliai“ generalinio direktoriaus 2010 m. balandžio 20 d. įsakymu Nr. Į-304 „Dėl Signalizacijos įrenginių kabelių tiesimo taisyklių patvirtinimo“;

8.31. Geležinkelių signalizacijos įrenginių montavimo taisyklės (187/AA), patvirtintos AB „Lietuvos geležinkeliai“ generalinio direktoriaus 2005 m. liepos 08 d. įsakymu Nr. Į-417 „Dėl Signalizacijos įrenginių kabelių tiesimo taisyklių patvirtinimo“;

8.32. Signalizacijos įrenginių priežiūros technologija (186/AA), patvirtinta AB „Lietuvos geležinkeliai“ generalinio direktoriaus 2005 m. birželio 23 d. įsakymu Nr. Į-393 „Dėl Signalizacijos įrenginių priežiūros technologijos patvirtinimo“.

V SKYRIUS

PROFESINIŲ ŽINIŲ VERTINIMĄ ATLIEKANTI ORGANIZACIJA

9. Statybos techninės veiklos pagrindinių sričių vadovų profesines žinias vertina Lietuvos informatikos, ryšių ir elektronikos bendrija (toliau – LIREB), buveinės adresas V. Maciulevičiaus g. 51-306, Vilnius. Tai visuomeninė organizacija, konsultuojanti įmones ir gyventojus ryšių plėtros klausimais, organizuojanti seminarus, ryšininkų profesines konferencijas ir susitikimus, vykdanti telekomunikacijų srityje dirbančių statybos specialistų apmokymus bei atestaciją. Telekomunikacijų specialistų profesinių žinių patikrinimą LIREB atlieka nuo 1997 metų. Mokymus veda telekomunikacijų įmonių specialistai bei universitetų dėstytojai.

10. LIREB profesinių žinių vertinimo egzaminas vykdomas V. Maciulevičiaus g. 51-306, Vilniuje. Didesnių grupių specialistų mokymas bei žinių patikrinimas vyksta Lietuvos radijo ir televizijos centro, esančio Sausio 13-osios g. 10, Vilniuje, patalpose, kurios atitinka higienos ir sveikatos reikalavimus ir yra aprūpintos reikalingomis organizacinėmis-techninėmis priemonėmis.

VI SKYRIUS

PROFESINIŲ ŽINIŲ VERTINIMAS

11. Lietuvos informatikos, ryšių ir elektronikos bendrijos Pareiškėjų profesinių žinių vertinimas atliekamas 2 etapais:

11.1. 1-ajame etape profesinės žinios tikrinamos testų pagalba. Pareiškėjui teisingai atsakius į 80 ir daugiau procentų pateiktų 20 klausimų, profesinių žinių egzaminas laikomas išlaikytu. Pareiškėjui atsakius į 60-79 procentus pateiktų klausimų, Pareiškėjas patenka į 2-ąjį etapą;

11.2. 2-ajame etape vyksta pokalbis su profesinių žinių vertinimo komisija, kurio metu komisija kartu su Pareiškėju nagrinėja neatsakytus testo klausimus bei užduoda papildomus klausimus. Pareiškėjui teisingai atsakius į profesinių žinių vertinimo komisijos papildomai užduotus klausimus, profesinių žinių egzaminas laikomas išlaikytu.

12. Pareiškėjų, kurie 1-ajame etape atsako į 59 ir mažiau procentų pateiktų klausimų arba 2-uoju etapu neatsako teisingai į profesinių žinių vertinimo komisijos užduotus klausimus, Profesinių žinių egzaminas laikomas neišlaikytu. Pareiškėjams, neišlaikiusiems profesinių žinių vertinimo egzamino, siūloma dalyvauti pakartotiniame profesinių žinių vertinime ne anksčiau kaip po 2 savaičių. Egzamino perlaikymų skaičius neribojamas. Teigiamai įvertinto profesinių žinių egzamino rezultatai galioja ne ilgiau kaip 2 metus nuo jų paskelbimo dienos.

13. Užsieniečių, nemokančių lietuvių kalbos, profesinės žinios vertinamos dalyvaujant vertėjui, kurio paslaugas apmoka Pareiškėjas. 1-ajame profesinių žinių tikrinimo etape vertėjas, nedalyvaujant Pareiškėjui, išverčia testo klausimus ir atsakymų variantus. Pareiškėjas į testo klausimus atsakinėja nedalyvaujant vertėjui. Jei reikalingas 2-asis profesinių žinių patikrinimo etapas, komisijos pokalbis su Pareiškėju vyksta dalyvaujant vertėjui.

14. Profesinių žinių vertinimo paslaugos yra mokamos. Mokesčio dydį už vieno egzamino laikymą ar perlaikymą nustato Lietuvos informatikos, ryšių ir elektronikos bendrijos valdyba. Šį mokestį Pareiškėjas turi sumokėti iki egzamino pradžios. Neišlaikius egzamino arba neatvykus į egzaminą be svarbių priežasčių (liga, komandiruotė, šeimos nario liga ar mirtis ir kita), sumokėtas mokestis negrąžinamas.

VII SKYRIUS

PROFESINIŲ ŽINIŲ VERTINIMO KOMISIJA

15. Lietuvos informatikos, ryšių ir elektronikos bendrijos vykdomo specialistų, siekiančių teisės eiti statybos techninės veiklos pagrindinių sričių vadovų pareigas, profesinių žinių vertinimo komisija (toliau – Komisija) sudaroma trejų metų laikotarpiui Lietuvos informatikos, ryšių ir elektronikos bendrijos valdybos nutarimu. Komisija sudaroma iš penkių asmenų, kurių vienas skiriamas komisijos pirmininku. Komisijos nariais gali būti asmenys, atitinkantys statybos techninio reglamento STR 1.02.06:2012 „Statybos techninės veiklos pagrindinių sričių vadovų kvalifikaciniai reikalavimai, atestavimo ir teisės pripažinimo tvarkos aprašas“ 33.4 papunkčio reikalavimus: aukštųjų mokyklų, rengiančių statybos specialistus, atstovai; specialistai, turintys mokslinį laipsnį arba ne mažesnę kaip 20 metų veiklos patirtį vertinamoje profesinių žinių srityje; Reglamento nustatyta tvarka atestuoti vadovai.

VIII SKYRIUS

PROFESINIŲ ŽINIŲ VERTINIMĄ PATVIRTINANTIS DOKUMENTAS

16. Profesinių žinių įvertinimo sprendimai įforminami protokolu, kuriame nurodoma:

16.1. Komisijos pavadinimas ir sudėtis (pirmininko, jo pavaduotojo, narių bei sekretoriaus vardai ir pavardės);

16.2. profesinių žinių vertinimo data ir vieta;

16.3. profesinių žinių įvertinimo protokolo numeris;

16.4. Pareiškėjo, kurio profesinės žinios buvo įvertintos teigiamai, vardas, pavardė, asmens kodas ir statybos techninės veiklos pagrindinių sričių vadovų pareigos, statinių grupės, darbo sritis (jei reikia), programos, pagal kurią buvo patikrintos profesinės žinios, žymuo;

16.5. Pareiškėjo, kurio profesinės žinios buvo įvertintos neigiamai, vardas, pavardė, asmens kodas, sprendimo dėl neigimo profesinio žinių įvertinimo priežastys;

16.6. Komisijos pirmininko ir sekretoriaus vardas, pavardė, parašai;

16.7. kita su konkrečiu Pareiškėju susijusi informacija (pvz., išsilavinimas, darbovietė, kontaktiniai duomenys, keičiamo ar papildomo kvalifikacijos atestato numeris) – nurodoma Komisijos sekretoriaus sprendimu ar VĮ Statybos produkcijos sertifikavimo centro (toliau – SPSC) pageidavimu.

17. Parengiami du vienodą juridinę galią turintys protokolo egzemplioriai, kurių vienas teikiamas SPSC, o antras kartu su įformintais žinių tikrinimo testų lapais lieka ir 5 metus saugomas Lietuvos informatikos, ryšių ir elektronikos bendrijoje.

18. Pareiškėjui išduodamas Komisijos sekretoriaus pasirašytas protokolo išrašas, kuriame nurodoma: Pareiškėjo vardas, pavardė, statybos techninės veiklos pagrindinių sričių vadovų pareigos, statinių grupės, darbo sritis (jei reikia), programos, pagal kurią buvo patikrintos profesinės žinios, žymuo, dokumento išdavimo data. Protokolo išrašas išduodamas vadovaujantis Dokumentų rengimo taisyklių, patvirtintų Lietuvos vyriausiojo archyvaro 2011 m. liepos 4 d. įsakymu Nr. V-117 „Dėl Dokumentų rengimo taisyklių patvirtinimo“, 90 ir 91 punktuose nustatytais reikalavimais.

IX SKYRIUS

BAIGIAMOSIOS NUOSTATOS

19. Lietuvos informatikos, ryšių ir elektronikos bendrija LMTDA internetiniame tinklalapyje www.lmtda.lt metų pabaigoje pateikia grafiką, kuriame nurodo, kada ateinančiais metais vyks Pareiškėjų, siekiančių teisės eiti statybos techninės veiklos pagrindinių sričių vadovų pareigas, mokymai, profesinių žinių vertinimas, ir kitą su profesinių žinių vertinimu susijusią informaciją.

20. Ginčai dėl Programos taikymo nagrinėjami įstatymų nustatyta tvarka.

__________

SUDERINTA

VĮ Statybos produkcijos sertifikavimo centro

2016 m. gegužės 6 d. raštu Nr. 15248

PARENGĖ

Lietuvos informatikos, ryšių ir elektronikos bendrijos

mokslinis sekretorius Viktoras Mačiulis